2012D0721 — FI — 16.11.2016 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION PÄÄTÖS, annettu 14 päivänä marraskuuta 2012, ekologisista arviointiperusteista EU-ympäristömerkin myöntämiseksi teollisuuden ja laitosten pyykinpesuaineille (tiedoksiannettu numerolla C(2012) 8055) (ETA:n kannalta merkityksellinen teksti) (2012/721/EU) (EUVL L 326 24.11.2012, s. 38)

Muutettu:









▼B

KOMISSION PÄÄTÖS,

annettu 14 päivänä marraskuuta 2012,

ekologisista arviointiperusteista EU-ympäristömerkin myöntämiseksi teollisuuden ja laitosten pyykinpesuaineille

(tiedoksiannettu numerolla C(2012) 8055)

(ETA:n kannalta merkityksellinen teksti)

(2012/721/EU)







1 artikla

Tuoteryhmään ”teollisuuden ja laitosten pyykinpesuaineet” sisältyvät ammattimaisten käyttäjien teollisuudessa ja laitoksissa käyttämät pyykinpesuainetuotteet.

Tuoteryhmään sisältyvät myös monikomponenttijärjestelmät, joissa useammasta kuin yhdestä tuotteesta rakentuu automaattisessa annostelujärjestelmässä käytettävä kokonainen pesuaine tai pesuohjelma.

Tähän tuoteryhmään eivät sisälly tuotteet, joiden tarkoituksena on lisätä tekstiileihin ominaisuuksia, kuten vedenpitävyyttä tai tulenkestävyyttä. Tähän tuoteryhmään eivät myöskään kuulu tuotteet, jotka annostellaan kantomateriaalissa, kuten arkeissa, liinoissa tai muissa materiaaleissa, eivätkä muut pesuaineet, joita käytetään ilman vesipesua, kuten kokolattiamattojen ja huonekaluverhoilun tahrojen poistoon käytettävät aineet.

Kuluttajille tarkoitetut pyykinpesuaineet eivät kuulu tähän tuoteryhmään.

2 artikla

Jotta pyykinpesuaineelle voitaisiin myöntää asetuksen (EY) N:o 66/2010 nojalla EU-ympäristömerkki, sen on kuuluttava tämän päätöksen 1 artiklassa määriteltyyn tuoteryhmään ”teollisuuden ja laitosten pyykinpesuaineet” sekä täytettävä tämän päätöksen liitteessä esitetyt perusteet ja niihin liittyvät arviointi- ja todentamisvaatimukset.

▼M3

3 artikla

Tuoteryhmään ”teollisuuden ja laitosten pyykinpesuaineet” sovellettavat ekologiset arviointiperusteet sekä niihin liittyvät arviointi- ja todentamisvaatimukset ovat voimassa 31 päivään joulukuuta 2017.

▼B

4 artikla

Hallinnollisia tarkoituksia varten tuoteryhmälle ”teollisuuden ja laitosten pyykinpesuaineet” annetaan tunnusnumero ”039”.

5 artikla

Tämä päätös on osoitettu kaikille jäsenvaltioille.









LIITE

YLEISET PERIAATTEET

Arviointiperusteiden tavoitteet

Arviointiperusteiden tavoitteena on erityisesti edistää sellaisten tuotteiden käyttöä, joilla on vähemmän vaikutuksia vesiekosysteemeihin, jotka sisältävät rajallisen määrän vaarallisia aineita ja joiden suorituskyky on testattu. Arviointiperusteiden tavoitteena on lisäksi vähentää pyykinpesun energiankulutusta edistämällä sellaisten tuotteiden käyttöä, jotka ovat tehokkaita alhaisissa lämpötiloissa.

PERUSTEET

Arviointiperusteet vahvistetaan kullekin seuraavalle osatekijälle:

1. Tuote- ja annostelutiedot

2. Myrkyllisyys vesieliöille: Kriittinen laimennusmäärä (CDV)

3. Biohajoavuus

4. Aineet tai seokset, joita ei saa käyttää tai joiden käyttöä on rajoitettu

5. Pakkausvaatimukset

6. Pesuteho (soveltuvuus käyttöön)

7. Automaattiset annostelujärjestelmät

8. Käyttäjille annettavat tiedot – EU:n ympäristömerkin tiedot

1) Arviointi ja todentaminen

a) Vaatimukset

Erityiset arviointi- ja todentamisvaatimukset ilmoitetaan kunkin arviointiperusteen yhteydessä.

Kun hakijan edellytetään esittävän vakuutuksia, asiakirjoja, analyysejä, testausselosteita tai muita todisteita arviointiperusteiden noudattamisesta, nämä voivat olla peräisin hakijalta ja/tai tämän tavarantoimittajilta ja/tai näiden tavarantoimittajilta jne. aina tarpeen mukaan.

Testit olisi mahdollisuuksien mukaan suoritettava laboratorioissa, jotka täyttävät EN ISO 17025 -standardissa esitetyt yleiset vaatimukset tai vastaavat vaatimukset.

Tarvittaessa voidaan käyttää muita kuin kullekin perusteelle ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.

Lisäyksessä I viitataan pesuaineiden valmistusainetietokantaan (DID-luettelo), joka sisältää yleisimmät pesuaineissa käytetyt valmistusaineet. Siinä annettuja tietoja on käytettävä kriittisen laimennusmäärän (CDV) laskennassa ja sisältyvien aineiden biologisen hajoavuuden arvioinnissa. Sellaisten aineiden osalta, joita ei ole lueteltu DID-luettelossa, annetaan ohjeita siitä, miten tarvittavat tiedot lasketaan tai ekstrapoloidaan. DID-luettelon viimeisin versio on saatavilla EU-ympäristömerkin verkkosivulla tai toimivaltaisten elinten omilla verkkosivuilla.

Toimivaltaiset elimet voivat tarvittaessa pyytää esittämään todentamista tukevia asiakirjoja ja toteuttaa riippumattomia tarkastuksia.

b) Mittaustarkkuuden raja-arvot

Ekologisten arviointiperusteiden noudattaminen on välttämätöntä tarkoituksella lisättyjen aineiden sekä sivutuotteiden ja sellaisten raaka-aineista tulevien epäpuhtauksien osalta, joiden pitoisuus on vähintään 0,010 painoprosenttia lopputuotteessa.

Biosidien, väriaineiden ja hajusteiden oltava arviointiperusteiden mukaisia niiden pitoisuudesta riippumatta.

Aineisiin, jotka noudattavat edellä tarkoitettua kynnysarvoa, viitataan ilmaisulla ”sisältyvät aineet”.

Kaikkien tuotteiden osalta: kullekin likaisuuden asteelle suositellun suurimman annostelumäärän on täytettävä ekologiset arviointiperusteet. Jos annosteluohjeet annetaan vaiheittaisina, perusteita arvioitaessa on käytettävä pahimman mahdollisen tilanteen mukaista annostelua.

2) Toiminnallinen yksikkö

Tämän tuoteryhmän toiminnallinen yksikkö ilmaistaan g/kg pyykkiä (grammaa/pyykkikiloa kohti).

Toiminnalliseen yksikköön liittyvät arviointi- ja todentamisvaatimukset:

Toimivaltaiselle elimelle on ilmoitettava tuotteen täsmällinen koostumus, mukaan lukien kauppanimi, kemiallinen nimi, CAS-nro, DID-nro ( *1 ), sisältyvien aineiden (riippumatta pitoisuudesta) määrät veden määrän kanssa ja sitä lukuun ottamatta, sekä näiden aineiden tehtävän kuvaus ja olomuoto. Toimielimelle on toimitettava tuote-etiketin graafinen luonnos sekä annostelusuositus.

Toimivaltaiselle elimelle on toimitettava kunkin sisältyvän aineen käyttöturvallisuustiedot Euroopan parlamentin ja neuvoston asetuksen (EY) N:o 1907/2006 ( 1 ) mukaisesti.

DID-luettelon osat A ja B ovat saatavilla EU-ympäristömerkin verkkosivulla osoitteessa:

http://ec.europa.eu/environment/ecolabel/documents/did_list/didlist_part_a_en.pdf

http://ec.europa.eu/environment/ecolabel/documents/did_list/didlist_part_b_en.pdf

EU-YMPÄRISTÖMERKIN MYÖNTÄMISPERUSTEET

Peruste 1 – Tuote- ja annostelutiedot

Yhdelle pyykkikilolle suositeltu pyykin likaisuudesta ja veden kovuudesta riippuva kokonaisannostelumäärä on esitettävä grammoina tai millilitroina pyykkikiloa kohti (g/kg tai ml/kg). Kaikkien monikomponenttijärjestelmään kuuluvien tuotteiden käyttömäärät on laskettava mukaan perusteita arvioitaessa pahimman mahdollisen tilanteen mukaiseen annosteluun.

Esimerkkejä likaisuuden asteesta:







Lievästi likainen Keskilikainen Erittäin likainen Hotelli: vuodevaatteet ja pyyhkeet jne. (pyyhkeitä voidaan pitää erittäin likaisina) Kankaiset rullakäsipyyhkeet. Työvaatteet: laitokset/vähittäiskauppa/ palvelut jne. Ravintolat: pöytäliinat, servietit jne. Mopit ja matot Työvaatteet: Teollisuus/keittiöt/ teurastamot jne. Keittiötekstiilit: Rievut, astiankuivauspyyhkeet jne. Laitokset kuten sairaalat: vuodevaatteet, lakanat, potilaiden vaatteet, lääkäreiden takit jne.

On ilmoitettava tuotteen nimi, tai monikomponenttijärjestelmässä luettelo kaikista kyseisessä järjestelmässä käytetyistä tuotteista, sekä suositeltu veden kovuus (pehmeä, keskikova tai kova) ja se likaisuuden aste, jolle tuote on tarkoitettu.

Hakijan on asiakirjoin todistettava perusteiden 2, 3 ja 6 noudattaminen kaikkien tuotenimikkeiden osalta.

Arviointi ja todentaminen: Hakijan on annettava tuotteen nimi, tai monikomponenttijärjestelmän osalta luettelo kaikista järjestelmään sisältyvistä tuotteista, sekä tuotteen (tuotteiden) täsmällinen koostumus, pakkausmerkinnät tai graafinen esitys, joissa annetaan annosteluohjeet kolmen likaisuuden asteen ja veden kovuuden mukaisesti. Kaikkien tuotteiden osalta on ilmoitettava tiheys (g/ml) joko pakkauksessa tai käyttöturvallisuustiedotteessa.

Peruste 2 – Myrkyllisyys vesieliöille: Kriittinen laimennusmäärä (CDV)

Tuotteen kriittinen laimennusmäärä (CDVkrooninen) ei saa ylittää seuraavia raja-arvoja:







Pehmeä vesi (0–6 °dH) CDVkrooninen (L/kg pyykkiä) Tuotetyyppi / likaisuuden aste Lievästi likainen Keskilikainen Erittäin likainen Jauhe 30 000 40 000 50 000 Neste 50 000 60 000 70 000 Monikomponenttijärjestelmä 50 000 70 000 90 000







Keskikova vesi (7–13 °dH) CDVkrooninen (L/kg pyykkiä) Tuotetyyppi / likaisuuden aste Lievästi likainen Keskilikainen Erittäin likainen Jauhe 40 000 60 000 80 000 Neste 60 000 75 000 90 000 Monikomponenttijärjestelmä 60 000 80 000 100 000







Kova vesi (> 14 °dH) CDVkrooninen (L/kg pyykkiä) Tuotetyyppi / likaisuuden aste Lievästi likainen Keskilikainen Erittäin likainen Jauhe 50 000 75 000 90 000 Neste 75 000 90 000 120 000 Monikomponenttijärjestelmä 75 000 100 000 120 000

Toksisuuden kriittinen laimennusmäärä (CDVkrooninen) lasketaan kullekin sisältyvälle aineelle (i) yhtälöllä:

Jossa:

paino = sisältyvän aineen paino suositellussa annoksessa

DF = hajoamistekijä

TF = aineen krooninen toksisuustekijä, kuten se on mainittu DID-luettelossa.

CDV:tä koskeviin laskelmiin on sisällytettävä myös tuotteessa esiintyvät biosidit, väriaineet ja hajusteet, vaikka niiden pitoisuus olisikin alle 0,010 prosenttia (100 ppm).

Koska aineet hajoavat pesuprosessissa, seuraaviin aineisiin sovelletaan erillisiä sääntöjä:

— Vetyperoksidi (H2O2) – ei sisälly CDV:tä koskeviin laskelmiin

— Peretikkahappo – sisällytetään laskelmiin etikkahappona.

Arviointi ja todentaminen: hakijan on toimitettava laskelma tuotteen CDVkrooninen -arvosta. EU-ympäristömerkin verkkosivuilla on laskentataulukko CDV-arvon laskemista varten.

Muuttujien DF ja TF arvot annetaan pesuaineiden valmistusainetietokannassa (DID-luettelossa). Jos ainetta ei ole lueteltu DID-luettelossa, on muuttujat laskettava DID-luettelon B-osassa olevien ohjeiden mukaan. Laskelmiin on liitettävä asiaa koskevat asiakirjat.

Peruste 3 – Biohajoavuus

a) Pinta-aktiivisten aineiden biohajoavuus

Kaikkien pinta-aktiivisten aineiden on oltava biohajoavia aerobisissa olosuhteissa.

Kaikkien ionittomien ja kationisten pinta-aktiivisten aineiden on oltava biohajoavia anaerobisissa olosuhteissa.

b) Orgaanisten ainesten biohajoavuus

Kaikkien orgaanisten ainesten, jotka eivät ole aerobisesti biohajoavia (eivät nopeasti biohajoavia) (aNBO) eivätkä anaerobisesti biohajoavia (anNBO), määrä tuotteessa ei saa ylittää seuraavia rajoja:

aNBO







Pehmeä vesi (0–6 °dH) aNBO (g/pyykkikilo) Tuotetyyppi / likaisuuden aste Lievästi likainen Keskilikainen Erittäin likainen Jauhe 0,70 1,10 1,40 Neste 0,50 0,60 0,70 Monikomponenttijärjestelmä 1,25 1,75 2,50







Keskikova vesi (7–13 °dH) aNBO (g/pyykkikilo) Tuotetyyppi / likaisuuden aste Lievästi likainen Keskilikainen Erittäin likainen Jauhe 1,10 1,40 1,75 Neste 0,60 0,70 0,90 Monikomponenttijärjestelmä 1,75 2,50 3,75







Kova vesi (> 14 °dH) aNBO (g/pyykkikilo) Tuotetyyppi / likaisuuden aste Lievästi likainen Keskilikainen Erittäin likainen Jauhe 1,40 1,75 2,20 Neste 0,70 0,90 1,20 Monikomponenttijärjestelmä 2,50 3,75 4,80

anNBO







Pehmeä vesi (0–6 °dH) anNBO (g/pyykkikilo) Tuotetyyppi / likaisuuden aste Lievästi likainen Keskilikainen Erittäin likainen Jauhe 0,70 1,10 1,40 Neste 0,50 0,60 0,70 Monikomponenttijärjestelmä 1,25 1,75 2,50







Keskikova vesi (7–13 °dH) anNBO (g/pyykkikilo) Tuotetyyppi / likaisuuden aste Lievästi likainen Keskilikainen Erittäin likainen Jauhe 1,10 1,40 1,75 Neste 0,60 0,70 0,90 Monikomponenttijärjestelmä 1,75 2,50 3,75







Kova vesi (> 14 °dH) anNBO (g/pyykkikilo) Tuotetyyppi / likaisuuden aste Lievästi likainen Keskilikainen Erittäin likainen Jauhe 1,40 1,75 2,20 Neste 0,70 0,90 1,20 Monikomponenttijärjestelmä 2,50 3,75 4,80

Arviointi ja todentaminen: Hakijan on toimitettava dokumentaatio pinta-aktiivisten aineiden hajoavuudesta sekä laskelma tuotteen aNBO- ja anNBO-arvoista. EU-ympäristömerkin verkkosivulla on laskentataulukko aNBO- ja anNBO-arvojen laskemiseksi.

Sekä pinta-aktiivisten aineiden että aNBO- ja anNBO-arvojen osalta olisi viitattava DID-luetteloon. Niistä sisältyvistä aineista, joita ei ole mainittu DID-luettelossa, on esitettävä julkaisuista tai muista lähteistä saadut asiaankuuluvat tiedot tai asianmukaiset testitulokset, jotka osoittavat niiden olevan aerobisesti ja anaerobisesti biohajoavia, kuten lisäyksessä I kuvaillaan.

Huomioikaa, että TAEDin katsotaan olevan anaerobisesti biohajoava.

Edellä mainittujen todenteiden puuttuessa muu aine kuin pinta-aktiivinen aine voidaan vapauttaa anaerobisen hajoavuuden vaatimuksesta, jos jokin seuraavista kolmesta vaihtoehdosta täyttyy:

1. Helposti hajoava ja matala adsorptio (A < 25 %) tai

2. Helposti hajoava ja korkea desorptio (D > 75 %) tai

3. Helposti hajoava eikä biokertyvä.

Adsorptiota/desorptiota koskeva testaus voidaan tehdä OECD-testimenetelmän 106 mukaisesti.

Peruste 4 – Aineet tai seokset, joita ei käytetä tai joiden käyttö on rajallista

a) Kielletyt aineet

Tuote ei saa sisältää seuraavia aineita tuotteen ainesosana tai jonkin tuotteeseen sisältyvän valmisteen osana:

— Fosfaatteja (fosfonaatteja ei ole kielletty mutta niiden käyttöä on rajoitettu perusteen 3 nojalla)

— Alkyylifenolietoksylaatit (APEO) ja alkyylifenolit ja niiden johdannaiset (ADP)

— EDTA (eteenidiamiinitetraetikkahappo) ja sen suolat

Arviointi ja todentaminen: Hakijan on annettava vakuutus ja tarvittaessa sitä tukevat valmistajien vakuutukset, joissa vahvistetaan, että tuote ei sisällä lueteltuja aineita.

b) Vaaralliset aineet ja seokset

EU-ympäristömerkistä annetun asetuksen (EY) N:o 66/2010 6 artiklan 6 kohdan mukaisesti tuote tai mikään sen osa ei saa sisältää aineita, jotka täyttävät alla luetellut Euroopan parlamentin ja neuvoston asetuksen (EY) N:o 1272/2008 ( 2 ) tai neuvoston direktiivin 67/548/ETY ( 3 ) mukaiset vaara- tai riskiluokituksen vaatimukset, eikä asetuksen (EY) N:o 1907/2006 57 artiklassa tarkoitettuja aineita. Alla olevat riskiluokitukset viittaavat yleisesti aineisiin. Jos aineista ei kuitenkaan saada tietoa, sovelletaan seoksia koskevia luokitussääntöjä.

Vaaralausekeluettelo:







Vaaralauseke (1) Riskilauseke (2) H300 Tappavaa nieltynä R28 H301 Myrkyllistä nieltynä R25 H304 Voi olla tappavaa nieltynä ja joutuessaan hengitysteihin R65 H310 Tappavaa joutuessaan iholle R27 H311 Myrkyllistä joutuessaan iholle R24 H330 Tappavaa hengitettynä R23/26 H331 Myrkyllistä hengitettynä R23 H340 Saattaa aiheuttaa perimävaurioita R46 H341 Epäillään aiheuttavan perimävaurioita R68 H350 Saattaa aiheuttaa syöpää R45 H350i Saattaa aiheuttaa syöpää hengitettynä R49 H351 Epäillään aiheuttava syöpää R40 H360F Saattaa heikentää hedelmällisyyttä R60 H360D Voi vaurioittaa sikiötä R61 H360FD Saattaa heikentää hedelmällisyyttä. Voi vaurioittaa sikiötä R60/61/60–61 H360Fd Saattaa heikentää hedelmällisyyttä. Epäillään vaurioittavan sikiötä R60/63 H360Df Voi vaurioittaa sikiötä. Epäillään heikentävän hedelmällisyyttä R61/62 H361f Epäillään heikentävän hedelmällisyyttä R62 H361d Epäillään vaurioittavan sikiötä R63 H361fd Epäillään heikentävän hedelmällisyyttä. Epäillään vaurioittavan sikiötä R62-63 H362 Saattaa aiheuttaa haittaa rintaruokinnassa oleville lapsille R64 H370 Vahingoittaa elimiä R39/23/24/25/26/27/28 H371 Saattaa vahingoittaa elimiä R68/20/21/22 H372 Vahingoittaa elimiä jatkuvassa tai toistuvassa altistumisessa R48/25/24/23 H373 Saattaa vahingoittaa elimiä jatkuvassa tai toistuvassa altistumisessa R48/20/21/22 H400 Erittäin myrkyllistä vesieliöille R50 H410 Erittäin myrkyllistä vesieliöille, pitkäaikaisia haittavaikutuksia R50-53 H411 Myrkyllistä vesieliöille, pitkäaikaisia haittavaikutuksia R51-53 H412 Haitallista vesieliöille, pitkäaikaisia haittavaikutuksia R52-53 H413 Voi aiheuttaa pitkäaikaisia haittavaikutuksia vesieliöille R53 EUH059 Vaarallista otsonikerrokselle R59 EUH029 Kehittää myrkyllistä kaasua veden kanssa R29 EUH031 Kehittää myrkyllistä kaasua hapon kanssa R31 EUH032 Kehittää erittäin myrkyllistä kaasua hapon kanssa R32 EUH070 Myrkyllistä joutuessaan silmään R39-41 Herkistävät aineet H334: Voi aiheuttaa hengitettynä allergia- tai astmaoireita tai hengitysvaikeuksia R42 H317: Voi aiheuttaa allergisen ihoreaktion R43 (1) Asetus (EY) N:o 1272/2008. (2) Direktiivi 67/548/ETY mukautettuna REACH-asetukseen direktiivin 2006/121/EY ja direktiivin 1999/45/EY mukaisesti, sellaisena kuin se on muutettuna.

Huomioikaa, että tätä arviointiperustetta sovelletaan myös tunnettuihin hajoamistuotteisiin, kuten formaldehydiä vapauttavista aineista peräisin olevaan formaldehydiin.

Edellä olevaa vaatimusta ei sovelleta sellaisiin aineisiin tai seoksiin, joiden ominaisuudet muuttuvat prosessoinnin aikana (esim. muuttuminen biologisesti käyttökelvottomaksi, muuttuminen kemiallisesti) siten, että vaara poistuu.

Lopputuotetta ei saa merkitä edellä esitettyjen vaaralausekkeiden mukaisesti.

Poikkeukset

Tätä vaatimusta ei sovelleta seuraaviin aineisiin:

▼M2







Subtilisiini H400: Erittäin myrkyllistä vesieliöille R50 H411: Myrkyllistä vesieliöille, pitkäaikaisia haittavaikutuksia R50-53 Pinta-aktiiviset aineet jos pitoisuus lopputuotteessa < 20 % H400: Erittäin myrkyllistä vesieliöille R50 Pinta-aktiiviset aineet jos pitoisuus lopputuotteessa < 25 % (*1) H412: Haitallista vesieliöille, pitkäaikaisia haittavaikutuksia R52-53 Säilöntätarkoituksiin käytettävät biosidit (*2) (ainoastaan nesteet, joiden pH on 2–12, ja enintään 0,10 painoprosenttia aktiivisesta aineesta) H331: Myrkyllistä hengitettynä R23 H334: Saattaa aiheuttaa hengitettynä allergia- tai astmaoireita tai hengitysvaikeuksia R42 H317: Voi aiheuttaa allergisia ihoreaktioita R43 H400: Erittäin myrkyllistä vesieliöille R50 Entsyymit (*3) H400: Erittäin myrkyllistä vesieliöille R50 H334: Saattaa aiheuttaa hengitettynä allergia- tai astmaoireita tai hengitysvaikeuksia R42 H317: Voi aiheuttaa allergisia ihoreaktioita R43 Valkaisuaineen katalyytit (*3) H400: Erittäin myrkyllistä vesieliöille R50 NTA epäpuhtautena MGDA:ssa ja GLDA:ssa (*4) H351: Epäillään aiheuttava syöpää R40 (*1) Tätä poikkeusta voidaan soveltaa, jos pinta-aktiiviset aineet täyttävät perusteen 3a ja ne ovat anaerobisesti biohajoavia. (*2) Poikkeus koskee ainoastaan perustetta 4b. Biosidien on noudatettava perustetta 4e. (*3) Mukaan lukien stabilointiaineet ja muut valmisteiden apuaineet. (*4) NTA:n pitoisuus näissä raaka-aineissa on oltava alle 1,0 % eikä lopputuotteen yhteenlaskettu NTA:n kokonaispitoisuus saa ylittää 0,10 %:a.

▼B

Arviointi ja todentaminen: Hakijan on osoitettava tämän perusteen noudattaminen antamalla kunkin sisältyvän aineen osalta vakuutus, ettei sitä ole luokiteltu yhteenkään vaaraluokkaan, joka liittyy edellä olevassa luettelossa tarkoitettuihin asetuksen (EY) N:o 1272/2008 mukaisiin vaaralausekkeisiin, sikäli kuin tämä voidaan määrittää asetuksen (EY) N:o 1907/2006 liitteessä VII luetellut vaatimukset täyttävien tietojen perusteella. Tämän vakuutuksen tueksi on esitettävä yhteenveto tiedoista, jotka koskevat edellä mainitussa luettelossa tarkoitettuihin vaaralausekkeisiin liittyviä olennaisia ominaisuuksia, sillä yksityiskohtaisuuden tasolla, joka täsmennetään asetuksen (EY) N:o 1907/2006 liitteessä II olevassa 10, 11 ja 12 kohdassa (käyttöturvallisuustiedotteiden laatimista koskeva vaatimukset).

Tietoa aineiden sisäisistä ominaisuuksista voidaan tuottaa muilla keinoilla kuin testaamalla, esimerkiksi käyttämällä vaihtoehtoisia menetelmiä, kuten in vitro -menetelmiä, kvantitatiivisia rakenne-aktiivisuusmalleja tai käyttämällä ryhmittelyä tai interpolaatiota asetuksen (EY) N:o 1907/2006 liitteen XI mukaisesti. Tietojen jakamista kannustetaan voimakkaasti.

Annettujen tietojen on liityttävä niihin aineen tai seosten muotoihin tai fysikaalisiin olomuotoihin, joita käytetään lopputuotteessa.

REACH-asetuksen (EY) N:o 1907/2006 liitteissä IV ja V lueteltujen, mainitun asetuksen 2 artiklan 7 kohdan a ja b alakohdan mukaisesti rekisteröintivelvoitteista vapautettujen aineiden osalta tällainen vakuutus riittää edellä esitettyjen vaatimusten noudattamiseen.

▼M1

Kun kyseessä ovat pinta-aktiiviset aineet, jotka täyttävät vaaraluokan H412 luokitteluperusteet, hakijan on toimitettava hajoavuutta koskevat asiakirjat, ja tällöin on viitattava DID-luetteloon. Mikäli pinta-aktiiviset aineet eivät sisälly DID-luetteloon, viitataan asiaa koskevaan kirjallisuuteen tai muihin lähteisiin taikka testituloksiin siten kuin lisäyksessä I esitetään.

▼B

c) Aineet, jotka on lueteltu asetuksen (EY) N:o 1907/2006 59 artiklan 1 kohdan mukaisesti

Asetuksen (EY) N:o 66/2010 6 artiklan 6 kohdan kiellosta ei myönnetä poikkeuksia aineille, joiden katsotaan olevan erityistä huolta aiheuttavia aineita ja jotka on lueteltu asetuksen (EY) N:o 1907/2006 59 artiklassa tarkoitetussa luettelossa ja joita esiintyy seoksissa pitoisuutena, joka on suurempi kuin 0,010 prosenttia.

Arviointi ja todentaminen: Luettelo aineista, joita pidetään erityistä huolta aiheuttavina aineina ja jotka sisältyvät asetuksen (EY) N:o 1907/2006 59 artiklan mukaisesti laadittuun alustavaan luetteloon, on saatavilla internetosoitteesta: http://echa.europa.eu/chem_data/authorisation_process/candidate_list_table_en.asp

Luetteloon viitataan soveltamispäivästä alkaen. Hakijan on ilmoitettava toimivaltaiselle elimelle tuotteen täsmällinen koostumus. Hakijan on myös annettava vakuutus tämän arviointiperusteen noudattamisesta sekä siihen liittyvät asiakirjat, kuten tavarantoimittajien allekirjoittamat vakuutukset ja jäljennökset aineita tai seoksia koskevista käyttöturvallisuustiedotteista.

d) Valmistuksessa käytettävät aineet, joiden käyttö on rajallista – hajusteet

Tuote ei saa sisältää hajusteita, jotka sisältävät nitromyskiä tai polysyklistä myskiä.

Kaikki valmistuksessa käytettävät aineet, joita lisätään tuotteeseen hajusteina, on valmistettava ja niitä on käsiteltävä Kansainvälisen hajusteliiton (IFRA) käytännesääntöjen mukaisesti. Käytännesäännöt ovat IFRAn verkkosivulla osoitteessa: http://www.ifraorg.org. Valmistajan on noudatettava IFRAn suosituksia, jotka koskevat aineiden käyttökieltoa, käytön rajoittamista ja erityisiä puhtausvaatimuksia.

Niiden hajusteiden, joihin sovelletaan pesuaineista annetussa Euroopan parlamentin ja neuvoston asetuksessa (EY) N:o 648/2004 ( 4 ) (liite VII) säädettyä vakuutusvaatimusta ja joita ei ole jo kielletty arviointiperusteen 4b nojalla, pitoisuus ei saa olla ≥ 0,010 % (≥ 100 ppm) ainetta kohden.

Arviointi ja todentaminen: Hakijan on toimitettava allekirjoitettu vakuutus, josta käy ilmi hajusteiden määrä tuotteessa. Hakijan on myös toimitettava hajusteiden valmistajan vakuutus, jossa yksilöidään kunkin sellaisen hajusteen sisältämän aineen pitoisuus, joka on lueteltu neuvoston direktiivin 76/768/ETY ( 5 ) liitteessä III olevassa I osassa.

e) Biosidit

i) Tuote saa sisältää biosideja ainoastaan sen säilyvyyden parantamiseksi ja pelkästään tätä tarkoitusta varten asianmukaisesti annosteltuna. Tämä ei koske pinta-aktiivisia aineita, joilla voi olla myös biosidiominaisuuksia. Arviointi ja todentaminen: Hakijan on toimitettava jäljennökset kaikkien lisättyjen biosidien käyttöturvallisuustiedotteista sekä tiedot kyseisten biosidien pitoisuuksista tuotteessa. Biosidien valmistajan tai toimittajan on toimitettava tiedot tuotteen säilyvyyden kannalta tarvittavasta annostuksesta.

ii) Pakkauksessa tai muissa tuote-esitteissä ei saa väittää tai antaa ymmärtää, että tuotteella on mikrobeja tuhoava tai desinfioiva vaikutus. Arviointi ja todentaminen: Hakijan on toimitettava toimivaltaiselle elimelle kussakin pakkaustyypissä käytetty etikettiteksti ja esiteluonnos ja/tai mallikappale kustakin erillisestä pakkaustyypistä.

iii) Tuote voi sisältää biosidejä edellyttäen, että biosidit eivät ole biokertyviä. Biosidiä ei pidetä biologisesti kertyvänä, jos BCF < 100 tai logKow < 3,0. Jos sekä BCF- että logKow-arvot ovat saatavilla, on käytettävä suurinta mitattua BCF-arvoa. Arviointi ja todentaminen: Hakijan on toimitettava jäljennökset lisättyjen biosidien käyttöturvallisuustiedotteista sekä tiedot niiden BCF- ja/tai logKow-arvoista.

f) Entsyymit

Entsyymien on oltava joko nestemäisessä muodossa tai pölyämättöminä rakeina. Entsyymit eivät saa sisältää valmistusprosesseista peräisin olevia mikro-organismijäämiä.

Arviointi ja todentaminen: Hakijan on toimitettava jäljennökset lisättyjen entsyymien käyttöturvallisuustiedotteista sekä asiakirjoja sen varmistamiseksi, että entsyymi ei sisällä mikro-organismijäämiä.

Peruste 5 – Pakkausvaatimukset

a) Paino/hyötysuhde (WUR)

Tuotteen paino/hyötysuhde ei saa ylittää seuraavia arvoja:







Tuotetyyppi / veden kovuus Paino/hyötysuhde (g/pyykkikilo) Pehmeä vesi Keskikova vesi Kova vesi Jauheet 1,5 2,0 2,5 Nesteet 2,0 2,5 3,0

Paino/hyötysuhde lasketaan ainoastaan kuluttajapakkaukselle ja laskelma on tehtävä jokaisesta tuotteesta, jota käytetään monikomponenttijärjestelmässä (korkit, tulpat, käsipumput/sumuttimet mukaan luettuina) seuraavalla kaavalla:

jossa

Wi = pakkauskomponentin (i) paino (g) (tarvittaessa myös merkintä).

Ui = pakkauskomponentin (i) ensiömateriaalin paino (g). Jos kierrätysmateriaalin määrä pakkauskomponentissa on 0 %, Ui = Wi.

Di = pakkauskomponentin (i) sisältämien toiminnallisten yksiköiden määrä. Toiminnallinen yksikkö = annostus g/pyykkikilo. Huomioikaa, että paino-hyötysuhdelaskelmassa on käytettävä suurinta suositeltua annostusta kullakin veden kovuudella.

ri = kierrätysluku, esimerkiksi luku, joka kuvaa sitä, kuinka monta kertaa pakkauksen osaa (i) voidaan käyttää samaan tarkoitukseen kierrätys- tai täyttöjärjestelmän avulla. (r = 1, jos pakkausta ei käytetä uudelleen samaan tarkoitukseen). Jos pakkaus käytetään uudelleen, r = 1, ellei hakija esitä todisteita, joiden perusteella luku voi olla suurempi.

Poikkeukset

Muovi-/paperi-/pahvipakkaukset, jotka sisältävät yli 80 prosenttia kierrätysmateriaalia tai yli 80 prosenttia muovia uusiutuvista lähteistä, on vapautettu tästä vaatimuksesta.

Pakkausta pidetään kierrätettynä, jos pakkaukseen käytetty raaka-aine on kerätty pakkausten valmistajilta jakeluvaiheessa tai kuluttajavaiheessa. Pakkausmateriaalia ei kuitenkaan pidetä kierrätettynä, jos raaka-aine on materiaalin valmistajan omasta tuotantoprosessista peräisin olevaa teollisuusjätettä.

Arviointi ja todentaminen: Hakijan on toimitettava laskelma kunkin tuotteen paino/hyötysuhteesta. EU-ympäristömerkin verkkosivulla on laskentataulukko tätä varten. Hakijan on annettava allekirjoitettu vakuutus pakkauksen sisältämästä kierrätysmateriaalista tai uusiutuvista lähteistä peräisin olevasta materiaalista. Jotta täyttöpakkaus voitaisiin hyväksyä, on hakijan ja/tai vähittäismyyjän osoitettava, että täyttöpakkauksia on saatavilla.

b) Muovipakkaukset

Muovipakkauksissa voidaan käyttää ainoastaan sellaisia ftalaatteja, joiden riskit on arvioitu hakemisajankohtana ja joita ei ole luokiteltu arviointiperusteen 4(b) (ja sen yhdistelmien) mukaisesti.

Pakkauksen eri osien tunnistamiseksi kierrätystä varten myyntipakkauksen muoviosat on merkittävä DIN 6120 -standardin osan 2 tai vastaavien vaatimusten mukaisesti. Vaatimus ei koske korkkeja ja pumppuja.

Arviointi ja todentaminen: Hakijan on annettava allekirjoitettu vakuutus tämän arviointiperusteen noudattamisesta.

Peruste 6 – Pesuteho (soveltuvuus käyttöön)

Valmistajan/hakijan on dokumentoitava pesuaineen ensisijaiset pesuvaikutukset, kuten lian ja tahrojen poistokapasiteetti, pesemällä tarkoituksellisesti liattuja testikankaita pesuprosessissa.

Testin voi suorittaa ulkopuolinen tai valmistajan/hakijan oma laboratorio, joka täyttää lisäyksessä II a vahvistetut vaatimukset. Testi on suoritettava käyttäen veden kovuuden ja likaisuuden asteen mukaista suositeltua annostusta alimmassa suositeltavassa lämpötilassa. Mittaukset on suoritettava sekä pesemättömistä että pestyistä testikankaista. Laboratorion on arvioitava testitulokset, ja tuloksista on ilmoitettava selkeästi raportissa.

Toissijaisten vaikutusten, kuten valkaisuvaikutuksen, valkaisu-/vahinkotekijän, tuhkapitoisuuden, harmaantumisen ja valuvuuden lisäyksen, mittaukset voidaan suorittaa esimerkiksi pesemällä testikankaita useaan kertaan ja analysoimalla tuloksia ISO 4312 -standardin mukaisesti.

Esimerkkejä testikankaista ovat muun muassa seuraavat:

— teollisessa pesuprosessissa WFK-PCMS-55, joka koostuu 13 erilaisesta likatilkusta (WFK-Cleaning Technology Research Institute, Saksa)

— EMPA 102, joka sisältää 15 erilaista tuoretta tahraa (Swiss EMPA-Testmaterials)

— teollisiin pesuprosesseihin tai vastaaviin tarkoitetut DTI:n (Danish Technology Institute) pesukankaat.

Vaihtoehtona edellä mainitulle laboratoriotestille tehokkuuden dokumentoimiseksi voidaan käyttää käyttäjätestiä. Käyttäjätestin olisi tällaisessa tapauksessa täytettävä lisäyksessä IIb vahvistetut vaatimukset.

Seuraavaa sovelletaan sekä laboratoriotesteihin että käyttäjätesteihin:

Testattavaa tuotetta on testattava referenssituotetta vastaan. Viitetuotteena voi olla markkinoilla vakiintunut tuote tai – käyttäjätestissä – tuote, jota kyseinen käyttäjä yleensä käyttää. Testattavan tuotteen on osoittauduttava yhtä tehokkaaksi tai tehokkaammaksi kuin viitetuote.

Arviointi ja todentaminen: Hakijan on toimitettava testausseloste, josta käy ilmi, että tuote täyttää kyseisessä testissä asetetut vähimmäisvaatimukset; ks. myös lisäykset IIa ja IIb.

Peruste 7 – Automaattiset annostelujärjestelmät

Monikomponenttijärjestelmät on tarjottava asiakkaalle yhdessä automaattisen ja valvotun annostelujärjestelmän kanssa.

Jotta voidaan varmistaa oikea annostelu automaattisissa annostelujärjestelmissä, asiakaskäyntien on oltava osa valmistajien/toimittajien normaalia menettelytapaa. Asiakaskäynnit on suoritettava kaikissa tiloissa vähintään kerran vuodessa luvan voimassaoloaikana, ja niiden aikana tehdään vähintään annostuslaitteiston kalibrointi. Asiakaskäynnit voi suorittaa myös kolmas osapuoli.

Arviointi ja todentaminen: Hakijan on annettava kirjallinen kuvaus asiakaskäynneistä vastaavasta henkilöstä, asiakaskäyntien tiheydestä ja sisällöstä.

Peruste 8 – Käyttäjätiedot – EU-ympäristömerkin tiedot

a) Pakkauksessa/tuoteselosteessa olevat tiedot

Pakkauksessa ja/tai tuoteselosteessa tai vastaavassa on oltava seuraavat pesusuositukset (tai vastaavat). Pesusuosituksiin on sisällyttävä esimerkkejä tekstiilien likaluokittelusta sekä seuraava teksti:

— Pese alimmassa suositellussa lämpötilassa.

— Pese tekstiilien sallimalla suurimmalla mahdollisella täyttöasteella.

— Noudata annosteluohjetta ja annostele veden kovuuden ja pyykin likaisuuden asteen mukaisesti.

— Käyttämällä tätä ympäristömerkin saanutta tuotetta annosteluohjeiden mukaisesti vähennät osaltasi vesien pilaantumista, jätteen syntymistä ja energiankulutusta.

a) Pakkauksessa esitettävät väitteet

Pakkauksessa esitettävät väitteet on yleensä todennettava pesutehotestillä (tällaisia väitteitä ovat muun muassa pesuaineen tehokkuus alhaisissa lämpötiloissa, kyky poistaa tiettyjä tahratyyppejä, tietyn tyyppisille tai tietyn värisille tekstiileille aiheutuvat hyödyt tai muut tuotteen erityisiä ominaisuuksia tai hyötyjä koskevat väitteet).

— Esim. jos tuotteen väitetään pesevän tehokkaasti 20 °C:ssa, suorituskykytesti on suoritettava ≤ 20 °C:ssa (ja vastaavasti muut alle 40 °C:n lämpötiloja koskevat väitteet).

— Esim. jos tuotteen väitetään tehoavan tiettyihin tahratyyppeihin, on tämä todennettava suorituskykytestillä.

b) EU-ympäristömerkissä olevat tiedot

Logon olisi oltava näkyvillä ja luettavissa. EU:n ympäristömerkin käyttö on suojattu EU:n primäärioikeudessa. EU:n ympäristömerkin rekisteröinti-/lisenssinumero on merkittävä tuotteeseen ja sen on oltava luettavissa ja selkeästi näkyvillä.

Valinnaisen ympäristömerkin tekstikentässä on oltava seuraava teksti:

— Vähäisempi vaikutus vesiekosysteemeihin

— Vaarallisten aineiden käyttöä rajoitettu

— Suorituskyky testattu.

Valinnaisen merkin ja tekstikentän käyttöä koskevat ohjeet ovat asiakirjassa ”Guidelines for the use of the Ecolabel logo”, joka on saatavilla verkkosivulla: http://ec.europa.eu/environment/ecolabel/documents/logo_guidelines.pdf

Arviointi ja todentaminen (a–c): Hakijan on toimitettava luonnos merkistä tuote-etiketissä ja/tai tuoteselosteessa sekä vakuutus tämän arviointiperusteen noudattamisesta. Tuotteen tehoa koskevat väitteet on todennettava asianmukaisin testiraportein.









Lisäys I

Valmistusainetietokanta (DID-luettelo)

DID-luettelon A osa sisältää tietoja puhdistusaineiden valmistuksessa tyypillisesti käytettyjen aineiden myrkyllisyydestä vesieliöille ja biologisesta hajoavuudesta. Luettelossa on tietoja useiden pesu- ja puhdistusaineissa käytettävien aineiden myrkyllisyydestä ja biologisesta hajoavuudesta. Luettelo ei ole kattava, mutta DID-luettelon B osassa annetaan ohjeita siitä, miten asiaa koskevat laskentamuuttujat määritellään sellaisten aineiden osalta, joita ei ole lueteltu DID-luettelossa (esimerkiksi toksisuustekijä TF ja hajoamistekijä DF, joita käytetään laskettaessa kriittistä laimennusmäärää). Luettelo on geneerinen informaation lähde. DID-luettelossa lueteltuja aineita ei hyväksytä automaattisesti käytettäväksi EU-ympäristömerkillä varustetuissa tuotteissa. DID-luettelo (A ja B osat) on saatavilla EU-ympäristömerkin verkkosivulla.

Jos aineiden myrkyllisyydestä vesieliöille eikä hajoavuudesta ole tietoja, voidaan toksisuustekijän ja hajoavuustekijän arvioinnissa käyttää samanlaisten aineiden rakenneanalogiaa. Rakenneanalogian käyttö on hyväksytettävä EU-ympäristömerkin myöntävällä elimellä. Vaihtoehtoisesti on sovellettava pahin tapaus -lähestymistapaa käyttäen seuraavia muuttujia:

Pahin tapaus -lähestymistapa:







Välitön myrkyllisyys Krooninen toksisuus Hajoaminen Sisältyvä aine LC50/ EC50 SF(akuutti) TF(akuutti) NOEC (1) SF(krooninen) (1) TF(krooninen) DF Aerobinen Anaerobinen ”Nimi” 1 mg/l 10 000 0,0001 0,0001 1 P N (*1) Sarakkeisiin ei merkitä mitään, jos hyväksyttäviä kroonista toksisuutta koskevia tietoja ei ole. Näissä tapauksissa TF(krooninen) on sama kuin TF(akuutti).

Biologisen hajoavuuden dokumentointi

Nopean biologisen hajoavuuden osalta käytetään seuraavia testimenetelmiä:

1) 1 päivään joulukuuta 2010 saakka ja 1 päivän joulukuuta 2010 ja 1 päivän joulukuuta 2015 välisenä siirtymäaikana: Direktiivissä 67/548/ETY säädetyt nopeaa biologista hajoavuutta koskevat testit, erityisesti direktiivin liitteessä V olevassa C4 kohdassa mainitut menetelmät tai niitä vastaavat OECD 301 A–F testimenetelmät tai niitä vastaavat ISO-testit. Pinta-aktiivisia aineita koskevaa kymmenen vuorokauden mittausajan periaatetta ei sovelleta. Direktiivin 67/548/ETY liitteessä V olevassa C.4-A ja C.4-B kohdassa tarkoitettujen testien (ja vastaavien OECD 301 A- ja E-testien sekä vastaavien ISO-testien) kynnysarvo on 70 prosenttia, ja direktiivin 67/548/ETY liitteessä V olevassa C.4-C, C.4-D, C.4-E ja C.4-F kohdassa tarkoitettujen testien (ja vastaavien OECD 301 B-, C-, D- ja F- testien sekä vastaavien ISO-testien) kynnysarvo on 60 prosenttia.

2) 1 päivän joulukuuta 2015 jälkeen ja 1 päivän joulukuuta 2010 ja 1 päivän joulukuuta 2015 välisenä siirtymäaikana: Asetuksessa (EY) N:o 1272/2008 vahvistetut testimenetelmät.

Anaerobisen biologisen hajoavuuden dokumentointi

Anaerobisen hajoavuuden referenssitesti on EN ISO 11734 (ECETOC nro 28 kesäkuu 1988), OECD 311 tai vastaava testimenetelmä. Lopullisen hajoavuuden on oltava vähintään 60 prosenttia anaerobisissa olosuhteissa. Sen osoittamiseksi, että 60 prosentin lopullinen hajoavuus on saavutettu anaerobisissa olosuhteissa, voidaan käyttää myös asiaan kuuluvaa anaerobista ympäristöä simuloivia testimenetelmiä.

Ekstrapolointi sellaisten aineiden osalta, jotka eivät sisälly DID-luetteloon

Seuraavaa menettelytapaa voidaan soveltaa anaerobisen biologisen hajoavuuden dokumentointiin niiden sisältyvien aineiden osalta, joita ei ole lueteltu DID-luettelossa:

1) Sovelletaan kohtuullista ekstrapolointia. Käytetään yhdellä raaka-aineella saatuja testituloksia ja ekstrapoloidaan rakenteeltaan samankaltaisten pinta-aktiivisten aineiden lopullinen anaerobinen hajoavuus. Jos jonkin pinta-aktiivisen aineen (tai homologiryhmän) anaerobinen biohajoavuus on vahvistettu DID-luettelossa, voidaan olettaa, että samantyyppinen pinta-aktiivinen aine on myös anaerobisesti biohajoava (esim. C 12-15 A 1-3 EO sulfaatti [DID-n:o 8] on anaerobisesti biohajoava, joten C 12-15 A 6 EO sulfaatin voidaan olettaa olevan vastaavalla tavalla anaerobisesti biohajoava). Jos pinta-aktiivisen aineen anaerobinen biohajoavuus on vahvistettu asianmukaisella testimenetelmällä, voidaan olettaa, että samantyyppinen pinta-aktiivinen aine on myös anaerobisesti biohajoava (esim. kirjallisuustietoja, jotka vahvistavat alkyyliesteriammoniumsuolojen ryhmään kuuluvien pinta-aktiivisten aineiden olevan anaerobisesti biohajoavia, voidaan käyttää dokumentaationa sen vahvistamiseksi, että muut kvaternaariset ammoniumsuolat, joiden alkyyliketju(i)ssa on esterisidoksia, ovat vastaavalla tavalla anaerobisesti biohajoavia).

2) Tehdään anaerobisen hajoavuuden seulontatesti. Jos uudet testit ovat välttämättömiä, tehdään seulontatesti käyttämällä testejä ISO 11734, ECETOC N:o 28 (kesäkuu 1988), OECD 311 tai vastaavaa menetelmää.

3) Tehdään alhaisen annoksen hajoavuustesti. Jos uudet testit ovat välttämättömiä ja jos seulontatestissä on esiintynyt kokeisiin liittyviä ongelmia (esim. testiaineen toksisuudesta johtuva inhibitio), toistetaan testi käyttämällä pinta-aktiivista ainetta alhaisena annoksena ja seurataan hajoamista 14C-mittauksilla tai kemiallisilla analyyseillä. Alhaisilla annoksilla tehtävässä testauksessa voidaan käyttää OECD 308 -testiä (elokuu 2000) tai vastaavaa menetelmää.









Lisäys II

a) Laboratoriotesti

Analyysilaboratorion on täytettävä yleiset vaatimukset EN ISO 17025 -standardin mukaisesti tai oltava virallisesti GLP-hyväksytty analyysilaboratorio.

Hakijan analyysilaboratorio tai mittaus voidaan hyväksyä analyysien ja mittausten suorittamiseen, jos

— viranomaiset valvovat näytteenotto- ja analyysiprosessia tai

— valmistajalla on testauksen ja analyysit sisältävä laatujärjestelmä, joka on sertifioitu ISO 9001 -standardin mukaisesti tai

— valmistaja voi osoittaa, että puolueettoman testauslaitoksen ja valmistajan oman laboratorion rinnakkain suorittama ensimmäinen testi vastaavat toisiaan ja että valmistaja ottaa näytteitä vahvistetun näytteenottosuunnitelman mukaisesti.

Valmistajan testilaboratorio voidaan hyväksyä suorittamaan testaus tehokkuuden todistamiseksi, jos seuraavat lisävaatimukset täyttyvät.

— Ympäristömerkintäorganisaation on voitava seurata testauksen suorittamista

— Ympäristömerkintäorganisaatiolla on oltava pääsy kaikkiin tuotetta koskeviin tietoihin

— Näytteet on toimitettava testilaboratorioon nimettömänä koodattuna

— Laadunvalvontajärjestelmässä on kuvailtava tehokkuustestin suorittamista.

b) Käyttäjätesti

1. Vastauksia on saatava vähintään viidestä testipaikasta, jotka edustavat satunnaisotosta asiakkaista.

2. Menettelyn ja annostuksen tulee olla valmistajan suosituksen mukainen.

3. Testin on oltava kestoltaan vähintään 4 viikkoa.

4. Jokaisessa testauskeskuksessa on arvioitu tuotteen tai monikomponenttijärjestelmän käyttökelpoisuutta sekä annosteltavuutta, puristuvuutta, huuhtelua ja liukoisuutta

5. Jokaisessa testipaikassa on arvioitava tuotteen tai monikomponenttijärjestelmän tehoa vastaamalla kysymyksiin, jotka koskevat seuraavia (tai vastaavia) näkökohtia: a) Kyky puhdistaa pyykkiä, joka on lievästi likaista, keskilikaista tai erittäin likaista b) Arviointi ensisijaisista pesuvaikutuksista, kuten lian ja tahrojen poistokapasiteetista ja valkaisuvaikutuksesta c) Arviointi toissijaisista pesuvaikutuksista, kuten valkean pyykin harmaantumisesta sekä värillisen pyykin värinpitävyydestä ja tahraantumisesta d) Arviointi huuhteluaineen vaikutuksesta pyykin kuivattamiseen, silittämiseen tai mankelointiin e) Tyytyväisyys asiakaskäyntisopimukseen.

6. Vastaus on arvioitava asteikolla, jossa on vähintään kolme tasoa, esim. ”ei riittävän tehokas”, ”riittävän tehokas” ja ”hyvin tehokas”. Testipaikan tyytyväisyys käyntiraporttisopimukseen on ilmaistava sanoilla ”ei tyytyväinen”, ”tyytyväinen” ja ”hyvin tyytyväinen”.

7. Vastauksia on saatava vähintään viidestä testipaikasta. Vähintään 80 prosentin vastaajista on arvioitava tuote riittävän tehokkaaksi tai hyvin tehokkaaksi kaikissa kohdissa (ks. kohta 4) sekä oltava tyytyväisiä tai hyvin tyytyväisiä asiakaskäyntisopimukseen.

8. Testin kaikki raakatiedot on annettava.

9. Testimenettely on selvitettävä yksityiskohtaisesti.